12/10/15 ~ newsotherwise.gr\nΠέμπτη, Δεκεμβρίου 10, 2015 ΕΦΟΡΙΑ , ΟΙΚΟΝΟΜΙΑ No comments\nΠέμπτη, Δεκεμβρίου 10, 2015 ΚΟΙΝΩΝΙΑ , ΟΙΚΟΝΟΜΙΑ , ΣΥΡΙΖΑ No comments\nΑφού «πετσόκοψαν» στο μισό και τον αριθμό των δικαιούχων σε σχέση με το 2014\nΟ Δήμος Νέας Σμύρνης πετάει... στο δρόμο άρρωστα παιδιά!\nΠέμπτη, Δεκεμβρίου 10, 2015 ΔΗΜΟΣΙΟ , ΚΟΙΝΩΝΙΑ , ΥΓΕΙΑ No comments\nΤο γράμμα του νόμου, τινάζει στον “αέρα” το πολυετές έργο μιας φιλανθρωπικής οργάνωσης, με αποτέλεσμα να κινδυνεύουν να μείνουν στο δρόμο μικρά παιδιά που είναι σοβαρά άρρωστα!\nΣάλο έχει προκαλέσει η απόφαση του δήμου Νέας Σμύρνης να διακόψει την παραχώρηση του κτιρίου, όπου στεγάζεται η “Ηλιαχτίδα”. Πρόκειται για μια Μη Κυβερνητική Οργάνωση, που φιλοξενεί στον ξενώνα άρρωστα παιδιά, τα οποία ζουν στην επαρχία, αλλά λόγω της σοβαρής κατάστασης της υγείας τους (σ.σ. κάνουν μεταμοσχεύσεις), χρειάζεται να νοσηλευτούν σε νοσοκομεία της Αθήνας. Παράλληλα, παρέχει στήριξη στις οικογένειές τους.\nΣύμφωνα με τον δήμαρχο Νέας Σμύρνης, Σταύρο Τζουλάκη, εναλλακτικό πλάνο δεν υπάρχει. “Τον χώρο τον είχε παραχωρήσει ο προηγούμενος δήμαρχος (Γιώργος Κουτελάκης). Περίμενα να λήξει το συμβόλαιο και στη συνέχεια είπα ότι δεν μπορώ να υπογράψω για ανανέωση της σύμβασης. Τον χώρο τον νοικιάζει ιδιώτης στο δήμο. Δεν μπορώ να παραχωρήσω κάτι που νοικιάζω. Είναι παράνομο. Ας πάνε στον υπουργό, να κάνει μια διευκρινιστική εγκύκλιο, να μου λύσει και μένα τα χέρια”, ανέφερε χαρακτηριστικά στο Newsit.gr.\nΣε ερώτηση για το αν υπάρχει κάποια εναλλακτική λύση, ώστε αυτά τα παιδιά και οι οικογένειές τους να μην μείνουν... στο δρόμο, η απάντηση ήταν “όχι, δεν υπάρχει”.\nΑπό την πλευρά της, η Πρόεδρος της “Ηλιαχτίδας”, Ντόρα Κασιμέρη, μας τόνισε σε δηλώσεις της ότι ”από εκεί, μόνο πεθαμένη θα φύγω!Υπερασπίζομαι τα Δικαιώματα του Παιδιού και θα φτάσω μέχρι τα Ευρωπαϊκά Δικαστήρια”.\nΧθες, μάλιστα, η κα Κασιμέρη κοινοποίησε μια επιστολή διαμαρτυρίας, στην οποία αναφέρει μεταξύ άλλων ότι η “Ηλιαχτίδα” έχει δεχθεί δύο εξώδικα για να εγκαταλείψει το κτίριο. “ Αν και όλα αναφέρθηκαν λεπτομερώς σε μια επιστολή μας προς το Δήμαρχο Ν. Σμύρνης κ. Σταύρο Τζουλάκη στις 10/06/2015, η κατανόηση και η συμπαράσταση του ήταν, στις 07/08/2015 να σταλεί το πρώτο εξώδικο προς το Σύλλογο, με σκοπό να εγκαταλείψουμε το κτίριο, χωρίς κανένα αιτιολογικό, με υπογραφή Αντιδημάρχου Οικονομικών κ. Στάθη Κούπα. Προσπαθήσαμε να επικοινωνήσουμε και πάλι μαζί του και το αποτέλεσμα; Να δεχθούμε ένα δεύτερο εξώδικο με υπογραφή Δημάρχου με τον ίδιο σκοπό, να εγκαταλείψουμε το κτίριο. Βλέποντας ότι για εμάς ήταν αδιανόητο να βγάλουμε τα άρρωστα παιδιά στο δρόμο, για να μας αναγκάσει να εγκαταλείψουμε το κτίριο, δεν ανανέωσε τη σύμβαση με τους ιδιοκτήτες του ακινήτου, βρίσκοντας κάθε φορά διάφορες δικαιολογίες”.\nΕυχή, όλων, είναι να βρεθεί άμεσα μια λύση, ώστε η “Ηλιαχτίδα” να συνεχίσει το έργο της. Διότι... είναι ωραίο να καμαρώνεις για το άλσος, την πλατεία, τα συντριβάνια, τις Ιωνικές Γιορτές, τον Σάκη Ρουβά που τραγούδησε Θεοδωράκη, αλλά... οι Νεοσμυρνιώτες, κάθε ηλικίας, καμαρώνουν ΚΑΙ για την “Ηλιαχτίδα”. Και το δείχνουν, όχι μόνο στα μπαζάρ των Χριστουγέννων και του Πάσχα, αλλά όλο τον χρόνο προσφέροντας ρούχα, παιχνίδια, και ό,τι άλλο χρειάζεται για να νιώσουν αυτά τα παιδιά έστω και λίγο καλύτερα.\nΛίγα λόγια για την “Ηλιαχτίδα”\nΤα Νοσοκομεία που συνεργάζονται καθημερινά είναι: το Ωνάσειο Καρδιοχειρουργικό Κέντρο, Παίδων “Αγλαΐα Κυριακού”, “Αγία Σοφία” και Ιπποκράτειο Θεσσαλονίκης, όπου εκεί μεταφέρουν τα άρρωστα παιδιά για την πραγματοποίηση της μεταμόσχευσης.\nΌλες οι παροχές στον Ξενώνα είναι εντελώς δωρεάν (ένδυση, σίτιση, μικροέξοδα, ψυχολογική, εκπαιδευτική υποστήριξη και ό,τι άλλο είναι απαραίτητο για ένα παιδί).\nΟ αριθμός των φιλοξενουμένων από 09/04/2010 μέχρι σήμερα ανέρχεται στον αριθμό 310 ατόμων, σε χώρο τεσσάρων δωματίων. Σημειωτέον ότι η φιλοξενία των περισσοτέρων εξ’ αυτών διαρκεί περισσότερο από δύο χρόνια λόγω της αναμονής ενός μοσχεύματος.\nΑξίζει να αναφέρουμε ότι το πρώτο παιδί, ο Κωνσταντίνος από την Κρήτη, φιλοξενήθηκε με τους γονείς του στον Ξενώνα από 09/04/2010 έως και 20/08/2012. Τα παιδιά, ύστερα από κάθε μεταμόσχευση, ανά μήνα, βρίσκονται και πάλι στον Ξενώνα προκειμένου να υποβληθούν σε εξετάσεις.\nΡΕΠΟΡΤΑΖ - ΕΠΙΜΕΛΕΙΑ: ΚΑΡΟΛΙΝΑ ΜΙΣΕΛ\nΚωλοτούμπας το ανάγνωσμα Μιχελογιαννάκης: «Υπερβολή η υπόσχεση για 13η σύνταξη»\nΠέμπτη, Δεκεμβρίου 10, 2015 ΠΟΛΙΤΙΚΗ , ΣΥΡΙΖΑ No comments\nΤελικά κανένας δεν έχει ιερό και όσιο και ευθαρσώς λένε άλλα την μία και άλλα την άλλη κοροιδεύοντας και εξαπατώντας τον ελληνικό λαό.\nΑυτό λέγεται έλλειμμα πολιτικής ποιότητας όσων έχουμε - έχετε στείλει στην ελληνική βουλή και τα αποτελέσματα αυτής της παρακμιακής βουλής ξεκινώντας από τον πρωθυπουργό μέχρι και το 90% των βουλευτών σε όλα τα κόμματα φαίνεται από το αποτέλεσμα.\nΔιaβάζουμε στο protothema.gr\nΑπό τις αυξήσεις στις συγνώμες - Στη λογική «ε είπαμε και μια κουβέντα παραπάνω» κινήθηκε ο βουλευτής του ΣΥΡΙΖΑ Γιάννης Μιχελογιαννάκης\nΕίδε το φως το αληθινό ο βουλευτής του ΣΥΡΙΖΑ Γιάννης Μιχελογιαννάκης ο οποίος από τις προεκλογικές υποσχέσεις για αυξήσεις στις συντάξεις και επαναφορά της 13ης σύνταξης έφτασε σήμερα στο σημείο να διαπιστώνει ότι το ασφαλιστικό μας σύστημα δεν είναι βιώσιμο και να ζητά συναίνεση. Στο πλαίσιο αυτό, μιλώντας στον ΣΚΑΪ, χαρακτήρισε υπερβολή την προεκλογική υπόσχεση για τη σύνταξη- δώρο των Χριστουγέννων και ζήτησε συγνώμη από τους πολίτες.\n«Υπάρχει ανάγκη επικαιροποίησης του ασφαλιστικού, διότι δεν είναι βιώσιμο όπως είναι τώρα» υποστήριξε και έθεσε προϋποθέσεις για να δώσει τη ψήφο του, όταν ο νέος νόμος εισαχθεί προς ψήφιση στη Βουλή: «Δεν θα δεχθώ να μπει εισοδηματικό κριτήριο στην κύρια σύνταξη, είναι απαραίτητη η ανακεφαλαιοποίηση των ασφαλιστικών Ταμείων, διαφορετικά δεν θα ψηφίσω». Με αυτές τις θέσεις ζήτησε συναίνεση γιατί, όπως είπε, «εάν δεν ικανοποιηθούν οι όροι μου για το ασφαλιστικό, θα πεθάνουν οι Έλληνες».\nΚαι όπως φαίνεται πίσω από όλα τα περίεργα στην Νέα Δημοκρατία είναι ποιος άλλος;\nΠέμπτη, Δεκεμβρίου 10, 2015 ΝΕΑ ΔΗΜΟΚΡΑΤΙΑ No comments\nΔεν είναι τυχαίο ότι η Νέα Δημοκρατία έχει γίνει μπάχαλο\nΔε΄ν είναι τυχαίο ότι γίνεται προσπάθεια με γελοιότητες όπως το θέμα των εσωκομματικών εκλογών να απαξιωθεί τη παράταξη και να οδηγηθεί στην διάλυση και την διάσπαση.\nΠοιος νομίζει ότι ωφελείται από κάτι τέτοιο;\nΑκούγεται λοιπόν ότι ο Αντώνης Σαμαράς πυροδοτεί σενάρια για νέο κόμμα\nΈλα θα μας πείτε δεν το είχαμε καταλάβει;\nΜπορεί να έχασε τις εκλογές γιατί είχε χάσει το επικοινωνιακό του κομμάτι με τους πολίτες που υπέφεραν, έχοντας μια συμπεριφορά δυνάστη, μονάρχη και απαξιώνοντας να εξηγήσει και να απαντήσει στους πολίτες ούτε μέσα από την βουλή γιατί και πώς προχωράει σε κάθε αντικοινωνικό μέτρο, αλλά δεν μπορείς να του αμφισβητήσεις ότι είχε φτάσει την κρίση σε καλά επίπεδα και όπως αναφέρει είχε γίνει σημαντική πρόοδος και αυτό είναι αλήθεια.\nΜία συμβουλή με την ίδια συμπεριφορά μονάρχη δεν πρόκειται να έρθει κανένας εκτός από ένα μικρό ποσοστό της πρώην πολιτικής άνοιξης που σε ακολουθεί συν τις μεταγραφές που μάζεψες στην Ν.Δ, σε οποιοδήποτε πολιτικό φορέα δημιουργήσεις κύριε Σαμαρά, άλλαξε πρώτα ύφος!!\nΠέμπτη, Δεκεμβρίου 10, 2015 ΚΟΙΝΩΝΙΑ , ΟΙΚΟΝΟΜΙΑ No comments\nΟι υπόλοιποι 150.000 περίπου οφειλέτες (270.000 είναι συνολικά) δεν αντιμετωπίζουν άμεσα πρόβλημα είτε γιατί έχουν προχωρήσει σε διακανονισμούς, είτε γιατί καταβάλλουν το κατα δύναμη κάθε μήνα. Οι τελευταίοι αυτοί θεωρούνται οι επόμενοι στη λίστα.\nΠηγή : inred.gr\nΔηλαδή; Οι φτωχοί μικρομεσαίοι είναι ευκολότερα θύματα κύριε Τσακαλώτε;\nΕντύπωση προκάλεσε η ομολογία του Τσακαλώτου στη Guardian πως δεν έχουν γίνει πολλά στην αντιμετώπιση της ολιγαρχικής ελίτ.\nΟ κύριος Τσακαλώτος είπε : ''Θα χρησιμοποιήσω καρότο και μαστίγιο για να κυνηγήσω την ανώτερη τάξη που απέφυγε να βοηθήσει τη χώρα βγάζοντας τα χρήματά της στο εξωτερικό στο απόγειο της κρίσης. Δεν είχαμε τον χρόνο να κυνηγήσουμε τους πλούσιος και να δημιουργήσουμε μία αίσθηση δικαιοσύνης''.\nΔηλαδή εάν καταλάβαμε καλά αυτούς τους 10 μήνες πάμε στους 11 είπατε κτυπάμε τους εύκολους δηλαδή του φτωχούς και μικρομεσαίους μέχρι εξαντλήσεως και συνεχίζουμε με τις κατασχέσεις Χριστουγεννιάτικα λογαριασμών επαγγελματιών και εμπόρων που φυτοζωούν και χρωστάνε σε ΙΚΑ και ΟΑΕΕ μέχρι να αποφασίζουμε πότε θα κυνηγήσουμε τους πλούσιους.\nΑριστερή λογική; Μπα δεν νομίζουμε!!\nΠέμπτη, Δεκεμβρίου 10, 2015 ΔΗΜΟΣΙΟ , ΥΓΕΙΑ No comments\nΟ διοικητής του «Ελπίς» Θεόδωρος Γιάνναρος, πληροφορήθηκε την αντικατάστασή του, ενώ βρισκόταν στο Λος Άντζελες συγκεντρώνοντας δωρεές για το «ΕΛΠΙΣ». Λίγο πριν φύγει για τις ΗΠΑ είχε περάσει από συνέντευξη-αξιολόγηση, η οποία όπως ο ίδιος τονίζει διήρκεσε μόλις 2,5 λεπτά.\nΌπως γράφει η εφημερίδα «Καθημερινή», το ειδοποιητήριο της παύσης του από τη θέση του διοικητή του νοσοκομείου «Ελπίς» έφτασε στο γραφείο του πριν από δύο μέρες, όταν εκείνος έλειπε στο Λος Άντζελες. Αμέσως τον ειδοποίησαν οι συνεργάτες του: «Θόδωρε, σε παύουν». Στην άλλη άκρη του κόσμου ήταν ακόμα νωρίς το πρωί. Ο διοικητής τού νοσοκομείου «Ελπίς» –ο μέχρι προ ολίγου διοικητής, έστω– σηκώθηκε και ξεκίνησε κανονικά την ημέρα του. Είχε ακόμα πολλά ραντεβού προγραμματισμένα. Στόχος του να «ξεσηκώσει», όπως χαρακτηριστικά λέει, την Αμερική για να αποστείλει βοήθεια στην Ελλάδα.\n«Εγώ παραμένω προς το παρόν ψύχραιμος, αλλά εδώ (σ.σ. στο Λος Αντζελες) θεωρήθηκε μεγάλη προσβολή», λέει ο κ. Γιάνναρος στην «Κ». Δεν αποκλείει σύντομα η κυβέρνηση και το υπουργείο Υγείας να κατακλυστούν από επιστολές διαμαρτυρίας.\n«Στην Επιτροπή Αξιολόγησης με κράτησαν ούτε για 2,5 λεπτά. Μπήκα και βγήκα. Με ρώτησαν ποια είναι η ποσοστιαία σχέση της μισθοδοσίας, των αναλώσιμων και των φαρμάκων με τον προϋπολογισμό, και τέλος. Τους είπα ότι αυτά μπορεί να τα βρει κάποιος και στα στοιχεία του νοσοκομείου». Η επιτροπή απεφάνθη και με βάση τη σχετική «έκθεση προόδου» που είχε υποβάλει η Υγειονομική Περιφέρεια, μια επίσης αμφιλεγόμενη διαδικασία, αφού οι υγειονομικές περιφέρειες δεν είχαν ενιαία φόρμα αξιολόγησης των διοικητών, ενώ κάποιες βασίστηκαν στα συμβόλαια αποδοτικότητας που είχαν υπογραφεί τον Αύγουστο του 2014, τα οποία δεν είχαν μετρήσιμους στόχους.\nΔεν ανήκω κομματικά πουθενά, αλλά ούτε το ΠΑΣΟΚ ούτε η Νέα Δημοκρατία με είχαν αγγίξει. Προφανώς αυτό που έκανα ήταν κάτι που ο κόσμος ζητούσε. Ειδικά ο ΣΥΡΙΖΑ πίστευα ότι θα το σεβόταν, ανέφερε ο κ.Γιάνναρος.\n«Τους περισσότερους μετανάστες της “Υπατίας” εμείς τους είχαμε περιθάλψει, όχι για να ευλογήσουμε τον ΣΥΡΙΖΑ, αλλά γιατί δεν μπορούσαμε να αφήσουμε έτσι αυτούς τους ανθρώπους». Μόλις πριν από λίγες ημέρες είχε προωθήσει ένα φορτηγό με τρόφιμα και ρούχα στη δομή της «Αλληλεγγύης» για τα παιδάκια των προσφύγων. «Ετοιμαζόμουν να πάω να βρω και δεύτερο φορτίο να φέρω», λέει. Στο «Ελπίς» φτάνουν συνεχώς δωρεές, τις οποίες προωθεί καταλλήλως. «Οπότε, όχι, δεν το περίμενα έτσι ξερό», παραδέχεται.\n«Να ξέρουν πάντως αυτοί που με βαθμολόγησαν κάτω από τη βάση ότι θα ψάξω να βρω ποιοι είναι. Τουλάχιστον να ξέρω», καταλήγει ο κ. Γιάνναρος\nΠέμπτη, Δεκεμβρίου 10, 2015 ΔΗΜΟΣΙΟ , ΣΥΡΙΖΑ , ΥΓΕΙΑ No comments\nΟ αναπληρωτής υπουργός Υγείας αναφέρθηκε στους 59 διοικητές και αναπληρωτές διοικητές νοσοκομείων που παύθηκαν από τα καθήκοντά τους μετά την ολοκλήρωση της διαδικασίας αξιολόγησης τους από αρμόδια πενταμελή επιτροπή του υπουργείου Υγείας\nΔριμεία επίθεση στους διοικητές των νοσοκομείων που παύθηκαν από το υπουργείο Υγείας εξαπέλυσε ο Παύλος Πολάκης.\n«Πολλοί διοικητές ήταν βασιλικότεροι του βασιλέως, πρωτοστάτησαν στη διάλυση της δημόσιας υγείας, και μερικοί είχαν τόση σχέση με την υγεία, όσο έχω εγώ με τα διαστημόπλοια» ανέφερε χαρακτηριστικά στον ραδιοσταθμό Στο Κόκκινο, ο αναπληρωτής υπουργός Υγείας.\nΟ Π. Πολάκης αναφέρθηκε στους 59 διοικητές και αναπληρωτές διοικητές νοσοκομείων (44 διοικητές και 15 αναπληρωτές διοικητές) που παύθηκαν από τα καθήκοντά τους (12 παραμένουν στις θέσεις τους), μετά την ολοκλήρωση της διαδικασίας αξιολόγησης τους από αρμόδια πενταμελή επιτροπή του υπουργείου Υγείας.\n«Να σας πω ένα παράδειγμα: τους τελευταίους 3 μήνες δώσαμε 650 εκατ ευρώ στα νοσοκομεία. Αυξήσαμε το όριο δαπανών κατά 150 εκατ ευρώ... Και βγαίνουν και λένε ότι τα νοσοκομεία δεν έχουν φάρμακα. Εγώ όμως βλέπω ότι δεν ξεπληρώνονται φάρμακα κλπ, αλλά ξεπληρώνονται οι εξωτερικές υπηρεσίες όπως φύλαξη, καθαριότητα κλπ. Μου το εξηγείτε λίγο αυτό; καταλαβαίνετε πολύ καλά τι εννοώ. Θα μπορούσαν οι διοικήσεις να ξεπληρώσουν προμηθευτές» σημείωσε.\nΟ αναπληρωτής υπουργός Υγείας ανακοίνωσε επίσης την προκήρυξη θέσεων για ιατρικό και νοσοκομειακό προσωπικό επισημαίνοντας ότι εντός του επόμενου εξαμήνου θα αλλάξει η σημερινή εικόνα στη δημόσια υγεία, καθώς στόχος της κυβέρνησης είναι να προστατεύσει τον δημόσιο χαρακτήρα της.\nΑπό τους 2.300 μετανάστες που κατέφθασαν στο Φάληρο οι 2.000 εξαφανίστηκαν σε άγνωστη κατεύθυνση\nΠέμπτη, Δεκεμβρίου 10, 2015 ΛΑΘΡΟΜΕΤΑΝΑΣΤΕΣ No comments\n4.500 νέοι πρόσφυγες και παράτυποι μετανάστες καταφθάνουν σήμερα στον Πειραιά.\n2.300 μετανάστες από την Ειδομένη έφτασαν χθες βράδυ στο Τάε Κβον Ντο αλλά η πλειοψηφία τους δεν παρέμεινε στο χώρο έφυγε χωρίς έλεγχο προς άγνωστη κατεύθυνση.\nΗ συντριπτική πλειοψηφία των μεταναστών επιλέγει να μην παραμείνει στο χώρο φιλοξενίας και φεύγει για το κέντρο της Αθήνας χωρίς να υπάρχει έλεγχος στο εάν είναι πρόσφυγας η παράτυπος μετανάστης.\nΠάντως ο υπουργός μετανάστευσης κ. Γ. Μουζάλας αποδεδειγμένα αν και καθυστερημένα έχει κάποια αποτελέσματα στην πολιτική που ακολουθεί αντίθετα με την προκάτοχο του Τασία Χριστοδουλοπούλου η οποία γιγάντωσε το πρόβλημα για το οποίο ο κύριος Μουζάλας προσπαθεί τώρα να βρει λύση.\nΠέμπτη, Δεκεμβρίου 10, 2015 ΕΛΛΑΔΑ , ΙΣΤΟΡΙΑ No comments\nΣτην οθόνη εμφανίζεται μια παλιά ιστορική φωτογραφία από την απόβαση της Βέρμαχτ στην Κρήτη και εκεί αναγνωρίζω τον πατέρα μου. Η διαίσθησή μου δεν αφήνει περιθώριο αμφιβολίας. Αυτός είναι”, γράφει γερμανός δημοσιογράφος σε άρθρο του που τάραξε τα νερά στη Γερμανία, τον καιρό που οι ανθελληνικές φωνές ακούγονταν πιο δυνατές από ποτέ.\nΌπως αναφέρει το Real.gr, ο δημοσιογράφος Ούλριχ Κλέμαν αναγνώρισε τον πατέρα του σε μια φωτογραφία από την γερμανική θηριωδία στο Κοντομαρί Χανίων, τον Ιούνιο του 1941.\nΗ φωτογραφία προβλήθηκε στην γερμανική τηλεόραση, σε μια εκπομπή αφιερωμένη στην οικονομική κρίση με καλεσμένο τον πρώην υπουργό Οικονομικών, Γιάννη Βαρουφάκη.\nΜετά την αποκάλυψη που τον συντάραξε αποφάσισε να γράψει ένα άρθρο που δημοσιεύτηκε τον περασμένο Ιούνιο.\nΓράφει για τον πατέρα του: “Όταν ήταν 19 δεν υπήρχε ούτε γι’ αυτόν τρόπος να το αποφύγει: έπρεπε να πάει στη Βέρμαχτ. Και μόλις ένα χρόνο αργότερα, τον Ιούνιο του 1941, βρίσκεται στην Κρήτη, υποχρεωμένος να εκτελεί διαταγές και να δολοφονεί αθώους ανθρώπους. Είχε επιλογή; Ένας 20χρονος χωρικός, μπορούσε να προβάλει αντίσταση; Ο πόνος γι’ αυτόν, για τους ανθρώπους που σκότωσε, με αγγίζει”.\n“Τώρα πια ξέρω περί τίνος πρόκειται. Πάνω από 70 χρόνια έχουν περάσει. Κι όμως - εγώ, που γεννήθηκα μετά από το τέλος του πολέμου, αισθάνομαι πως έχω ευθύνη. Όχι ενοχή, αλλά ευθύνη. Και σκέφτομαι τις διεκδικήσεις της Ελλάδας. Ένα είναι βέβαιο: αισθάνομαι τον ίδιο πόνο, όχι μόνο για τον άντρα που ήταν πατέρας μου, μα για τους Έλληνες νεκρούς, για τα παιδιά τους. Κι ύστερα φέρνω στο νου μου αυτό: το πώς οι γερμανικές κυβερνήσεις επινόησαν κάθε είδους τέχνασμα, μόνο και μόνο για ν' αποφύγουν να πληρώσουν στην Ελλάδα τις αποζημιώσεις του πολέμου”.\n“Από αυτούς που κυβερνούν σήμερα τη Γερμανία ένα πράγμα έχω να ευχηθώ: δείξτε αλληλεγγύη και σταματήστε τη σκληρή γραμμή απέναντι στην Ελλάδα. Αυτή τη στιγμή έχει η δική μας γενιά τη δυνατότητα να κάνει κάτι. Να διορθώσουμε ένα μέρος έστω από τη συμφορά που έσπειρε στην Ελλάδα η ναζιστική θηριωδία. Όπως κι αν έχουν τα χρέη – σκεφτείτε τους ανθρώπους. Αυτούς που υποφέρουν κι έχουν άμεση ανάγκη τη συμπαράστασή μας”.\nΜιλώντας στο Real η Στέλλα Συνεγιάννη, η διδακτορική φοιτήτρια του πανεπιστημίου της Ιένας στη Γερμανία που αποφάσισε να μεταφράσει το άρθρο του Κλέμαν στα ελληνικά, αναφέρει:\n“Εκείνες τις μέρες το κλίμα ήταν εκρηκτικό. Στο γερμανικό Τύπο δημοσιεύονταν συνέχεια άρθρα με καυστικά σχόλια κι επικρίσεις, χωρίς σοβαρή δημοσιογραφική έρευνα, που συχνά έδειχναν πλήρη άγνοια της ελληνικής πραγματικότητας”.\nΤο συγκεκριμένο άρθρο ήταν μια αναπάντεχη έκπληξη για τους Έλληνες αναγνώστες, “όμως και το γερμανικό κοινό ανταποκρίθηκε εντυπωσιακά: το άρθρο αγγίζει το απαγορευμένο θέμα του ναζιστικού παρελθόντος, ενώ ταυτόχρονα εκφράζει εκείνους τους Γερμανούς που διαφωνούν με τη στάση της κυβέρνησής τους”.\n“Στόχος του αρθρογράφου είναι να ξεκινήσει ένας δημόσιος διάλογος στη Γερμανία για το ζήτημα των επανορθώσεων. Τέτοιες φωνές είναι ίσως το καλύτερο αντίβαρο στα στερεότυπα της κρίσης και στις μνήμες που ξύπνησαν απότομα στη χώρα μας τα τελευταία χρόνια. Ας ελπίσουμε ότι αυτές οι κινήσεις θα συνεχιστούν”.\nΕπανήλθαν τα ισόβια για τον «βαρώνο» της κοκαΐνης\nΠέμπτη, Δεκεμβρίου 10, 2015 ΔΙΚΑΙΟΣΥΝΗ No comments\nΕπανήλθε η ποινή της ισόβιας κάθειρξης για τον 55χρονο επονομαζόμενο «βαρώνο της κοκαΐνης» Αλέξανδρο Αγγελόπουλο που είχε αποφυλακισθεί το\nπροηγούμενο καλοκαίρι μετά την αναγνώριση του ελαφρυντικού για τον πρότερο έντιμο βίο.\nΜε ψήφους 4-1 το Πενταμελές Εφετείο Κακουργημάτων στον Πειραιά σε συνεδρίασή του το πρωί της Τετάρτης θεώρησε ότι κακώς του είχε δοθεί αυτό το ελαφρυντικό.\nΟ Αλ. Αγγελόπουλος είχε συλληφθεί το 2004 ως οργανωτής μεταφοράς 5,5 τόνων κοκαΐνης με το αλιευτικό σκάφος «Africa 1».\nΣτη δίκη σε πρώτο βαθμό καταδικάστηκε σε ισόβια. Ωστόσο, το 2011 το Πενταμελές Εφετείο Κακουργημάτων Πειραιά «έσπασε» τα ισόβια επιβάλλοντάς του κάθειρξη 22 ετών αναγνωρίζοντας -ομόφωνα- το ελαφρυντικό του «προτέρου εντίμου βίου», απόφαση που προκάλεσε πλήθος αντιδράσεων από στελέχη των αρχών Ασφαλείας, δικαστικούς λειτουργούς και άλλους.\nΣτην απόφαση αυτή, για αναγνώριση ελαφρυντικών που «έσπασαν» τα ισόβια του Αλ. Αγγελόπουλου, άσκησε αναίρεση ο εισαγγελέας της έδρας.\nΗ εκδίκασή της στον Αρειο Πάγο αναβλήθηκε δύο φορές λόγω εκλογών και άλλων κωλυμάτων και τελικώς πραγματοποιήθηκε τον Σεπτέμβριο του 2014, ενώ η απόφαση εκδόθηκε τον Ιούλιο του 2015.\nΣε αυτή την απόφαση ζητείτο η επανεκδίκαση της υπόθεσής του όσον αφορά το «ελαφρυντικό του προτέρου έντιμου βίου». Έτσι ο Αλ. Αγγελόπουλος, που είχε αποφυλακισθεί στις αρχές του καλοκαιριού, συνελήφθη εκ νέου τον Σεπτέμβριο του 2015 στους Νέους Πόρους Πιερίας, όπου βρίσκεται το πατρικό σπίτι του, και φυλακίσθηκε ξανά.\nΕπιτυχία της δικαιοσύνης ελεύθεροι οι κατηγορούμενοι για το Noor 1 λόγω λήξης 18μήνου\nΑνοίγουν τις επόμενες ημέρες οι πόρτες της φυλακής για τους κατηγορούμενους στην πολύκροτη υπόθεση μεταφοράς δύο τόνων ηρωίνης με το πλοίο «Noor One». Διακινητές και μέλη του πληρώματος που συνελήφθησαν τον Ιούνιο του 2014 πρόκειται να αφεθούν άμεσα ελεύθεροι λόγω συμπλήρωσης 18 μηνών από την ημέρα της προφυλάκισής τους. Μάλιστα θα αφεθούν ελεύθεροι πριν προλάβουν να απολογηθούν ενώπιον του Τριμελούς Εφετείου Κακουργημάτων, το οποίο ξεκίνησε να εκδικάζει την υπόθεση αρχές Οκτωβρίου. Το θέμα συζητήθηκε στη χθεσινή συνεδρίαση του δικαστηρίου, καθώς είναι περισσότερο από ορατός πλέον ο κίνδυνος φυγής των κατηγορουμένων στο εξωτερικό.\nΠάντως, δεν αναμένεται να αφεθούν ελεύθεροι, ο Ελληνας επιχειρηματίας Μ.Γ. στο σπίτι του οποίου στη Φιλοθέη βρέθηκε αποθηκευμένος μισός τόνος ηρωίνης, καθώς και ο επιχειρηματίας και πρώην ποδοσφαιρικός παράγοντας Α.Κ. Ο μεν πρώτος είχε πρόσθετες ποινές για μικρότερα αδικήματα, ενώ ο δεύτερος αντιμετώπισε κατηγορίες και τελικά προφυλακίστηκε σε μεταγενέστερο χρόνο (τον Μάιο 2015).\nΑρχικά, το Σάββατο 12 Δεκεμβρίου συμπληρώνεται το ανώτατο όριο προφυλάκισης για τους τέσσερις τουρκικής καταγωγής Βέλγους διακινητές που συνελήφθησαν σε αποθήκη στο Κορωπί, όπου υπήρχε αποθηκευμένος περίπου μισός τόνος ηρωίνης. Πρόκειται για μέλη του δικτύου διακινητών που ήταν επιφορτισμένα με τη μεταφορά της ηρωίνης από την Ελλάδα προς την Κεντρική Ευρώπη. Ο φερόμενος ως αρχηγός τους, 41 ετών, κατέληξε τον Αύγουστο κατά τη μεταφορά του από το νοσοκομείο των φυλακών Κορυδαλλού στον Ερυθρό Σταυρό. Στις 21 Δεκεμβρίου συμπληρώνεται το 18μηνο της κράτησης για το πλήρωμα του δεξαμενόπλοιου «Noor Οne», που μετέφερε κρυμμένο στα αμπάρια του 1 τόνο ηρωίνης. Πρόκειται για δέκα Ινδούς ναυτικούς και έναν υπήκοο Ιράν. Ο τελευταίος, σύμφωνα με τη δικογραφία, είχε επιβιβαστεί στο Noor 1 ενόσω το πλοίο έπλεε ανοικτά των εμιράτων, συνοδεύοντας το φορτίο της ηρωίνης.\nΑντίθετα, η κράτηση του Ελληνα επιχειρηματία Μ.Γ. και ιδιοκτήτη της βίλας στη Φιλοθέη όπου βρέθηκε μισός τόνος ηρωίνης, θα συνεχιστεί. Σύμφωνα με μια εκδοχή, επέλεξε να εκτίσει ποινή για μικρότερο αδίκημα που εκκρεμούσε σε βάρος του, προκειμένου να «επικοινωνήσει» στο δικαστήριο την απόφασή του να μην επωφεληθεί της συμπλήρωσης του 18μήνου. Δύο άλλοι Ελληνες επιχειρηματίες (μεταξύ αυτών ο πρώην αθλητικός παράγοντας Α.Κ.) προφυλακίστηκαν σε μεταγενέστερο χρόνο και συνεπώς η παρέλευση του ανώτατου χρονικού ορίου προφυλάκισης καθυστερεί. Ο εκ των συνηγόρων υπεράσπισης κ. Νίκος Ιωάννου αποκάλυψε στην «Κ» ότι στη χθεσινή συνεδρίαση του Τριμελούς Εφετείου Κακουργημάτων συζητήθηκε η λύση ακόμα και της διοικητικής κράτησης των αλλοδαπών κατηγορουμένων με το πρόσχημα της απέλασής τους. Εξήγησε ωστόσο ότι κάτι τέτοιο δεν μπορεί να εφαρμοστεί, καθώς το δικαστήριο θα επιβάλει στους αποφυλακισθέντες το περιοριστικό μέτρο της απαγόρευσης εξόδου από τη χώρα.\nΈτσι αρπακόλα σαν τον Βερναδάκη λειτουργεί όλη η κυβέρνηση : Επειδή ήμουν κουρασμένος ψήφισα «όχι» στην άρση ασυλίας του Μιχαλολιάκου\nΚάθε μέρα έχουμε και ένα ακόμα περιστατικό στελέχους της κυβέρνησης που εκθέτει τους πάντες και τον Τσίπρα, κάθε μέρα γίνεται και κάτι που επιδρά αρνητικά στο επικοινωνιακό κομμάτι της κυβέρνησης με τους πολίτες και διεθνώς.\nΣτην κούραση απέδωσε την ψήφο του κατά της άρσης ασυλίας του Νίκου Μιχαλολιάκου ο αναπληρωτής υπουργός Εσωτερικών και Διοικητικής Ανασυγκρότησης Χριστόφορος Βερναρδάκης.\nΜιλώντας στον ΣΚΑΙ είπε ότι, οι λόγοι κούρασης του είναι προσωπικοί, ενώ ζήτησε να μην δοθεί έκταση στο θέμα γιατί η άρσης της βουλευτικής ασυλίας του επικεφαλής της Χ.Α «δόθηκε εκ παραδρομής»\nΜειώσεις σε μισθούς και επικουρικές συντάξεις - Τσεκούρι σε εφάπαξ και μέρισμα του Δημοσίου – Αίμα ρέει στο Ασφαλιστικό\nΠέμπτη, Δεκεμβρίου 10, 2015 ΕΡΓΑΣΙΑ , ΟΙΚΟΝΟΜΙΑ No comments\nΤελικά η... κόκκινη γραμμή της κυβέρνησης περιορίζεται στις κύριες συντάξεις. Όλα τα υπόλοιπα θα κοπούν. Για καθαρά επικοινωνιακούς λόγους η κυβέρνηση βάζει... τίτλο τη διάσωση των συντάξεων για να κρύψει τη συνολική περικοπή του εισοδήματος όχι μόνο των συνταξιούχων, αλλά και των μισθωτών.\nΈτσι η κυβέρνηση υποχωρεί στο θέμα των επικουρικών που θα μειωθούν από 6% ως και 12% στα ποσά άνω των 120 ευρώ, υποχωρεί στο θέμα των εφάπαξ που θα μειωθούν κατά 10%, αλλά και στο θέμα του μερίσματος του Δημοσίου που θα κουρευτεί από 10 ως και 40%. Και όλα αυτά με το έλλειμμα του ΙΚΑ να είναι κοντά στα 2 δισ. Ευρώ και τους δανειστές να πιέζουν και για τις κύριες συντάξεις.\nΜάλιστα οι δανειστές επιμένουν η καταβολή της εθνικής σύνταξης να γίνεται με οικονομικά και περιουσιακά κριτήρια.\nΓια να αποφύγει τις περικοπές στις κύριες συντάξεις οι οποίες μπορεί να ξεπεράσουν και το 10% για τα ποσά άνω των 1.000 ευρώ η κυβέρνηση έριξε στο τραπέζι το... ισοδύναμο της αύξησης των εισφορών. Το μάρμαρο θα το πληρώσουν πάλι δηλαδή οι εργαζόμενοι. Ενώ η αύξηση κατά 2% των ασφαλιστικών εισφορών θα επιβαρύνει κυρίως τους εργοδότες θα αφαιρέσει από το μισθό όλων ένα 0,5% που σημαίνει μειώσεις, έστω και μικρές, κάθε μήνα στις αποδοχές.\nΣήμερα ο Γιώργος Κατρούγκαλος έχει κρίσιμο ραντεβού με τους δανειστές όπου θα κριθούν όλα τα παραπάνω.Μάλιστα δεν έχει κλείσει τίποτε σε ό,τι αφορά στις κύριες συντάξεις καθώς οι δανειστές επιμένουν σε ποσοστό αναπλήρωσης κοντά στο 55% ή και χαμηλότερα και μάλιστα με αυτόματη εφαρμογή του νέου υπολογισμού των συντάξεων από το 2016, κάτι που θα σημάνει σημαντικές μειώσεις και στα ποσά των κύριων συντάξεων, με σημαντικές μειώσεις στο καθαρό ποσό για όλους. Παράλληλα στο κόκκινο είναι και οι 180.000 συνταξιούχοι του ΤΕΒΕ που εισπράττουν 220 ευρώ εξτρά κρατική παροχή την οποία οι δανειστές ζητούν να κοπεί άμεσα.\nΣίλβα: «Στεναχωρημένοι και απογοητευμένοι αλλά πρέπει να προχωρήσουμε»\nΠέμπτη, Δεκεμβρίου 10, 2015 ΑΘΛΗΤΙΚΑ No comments\nΟ Μάρκο Σίλβα στάθηκε στα συναισθήματα του ιδίου και των παικτών του για το 0-3. Τι είπε για την συνέχεια\nΟ Μάρκο Σίλβα επισήμανε στην συνέντευξη Τύπου για:\nΤο κατά πόσον περίμενε τέτοια εξέλιξη:\nΣυμφωνώ μαζί σας. Ξεκινήσαμε καλά το ματς. Είχαμε τον έλεγχο. Ήμασταν δυνατοί δημιουργικά και εάν είχαμε εκμταλλευτεί τις πολλές φάσεις και ευκαιρίες που είχαμε δεν ξέραμε τι θα είχε γίνει. Ο αντίπαλος μπόρεσε να σκοράρει στο πρώτο ημίωρο και αυτό έπαιξε πολύ σημαντικό ρόλο στην εξέλιξη του αγώνα. Μετά φάνηκε η μεγάλη ποιότητα του αντίπαλού μας.\nΤην παρουσία προηγούμενων ετών στο Γιουρόπα και τι στοχεύει:\nΔεν πρόκειται να σχολιάσουμε ή να μιλήσουμε για το παρελθόν. Δεν θα σταθούμε εκεί αν και έχω δει παλιά ματς της ομάδας. Εμείς θα συνεχίσουμε να δουλεύουμε. Θέλουμε δουλειά ακόμα και βελτίωση σε πολλά πράγματα. Θα πρέπει να δούμε και την κλήρωση γιατί στο Γιουρόπα έχει μεγάλες ομάδες. Θα προσπαθήσουμε να τα δώσουμε όλα για να παίρνουμε νίκες.\nΤο τι μήνυμα θα ήθελε να στείλει στον κόσμο που έφυγε απογοητευμένος από το παιχνίδι:\nΝαι. Είναι φυσιολογικό να έχουν πάει σπίτι στεναχωρημένοι και απογοητευμένοι. Και εμείς νιώθουμε το ίδιο. Ήδη το είπαμε αυτό με τους παίκτες στα αποδυτήρια. Θέλουμε να ευχαριστήσουμε τον κόσμο μας και το θέλουμε και στην συνέχεια μαζί μας. Μας χειροκρότησαν γιατί είδαν το πόσο έχει προσπαθήσει και έχει δουλέψει και είχε φτάσει σε τέτοιο σημείο σήμερα. Αποκλειστήκαμε από έναν μεγάλο αντίπαλο αλλά τώρα θα πρέπει να προχωρήσουμε. Θα κοιτάξουμε την συνέχεια για να δούμε το που μπορεί να φτάσει η ομάδα στο μέλλον.\nΤο κατά πόσον περίμενε μετά το 0-1 μία πιο καλή αντίδραση της ομάδας:\nΜετά το 0-1 νομίζω πως ήταν ισορροπήμενο το ματς. Στο α' μέρος δεν χάλασε η εικόνα μας και δεν απειληθήκαμε. Είχαμε και ευκαιρίες. Στο β' μέρος δεχθήκαμε ένα 2ο γκολ έτσι όπως δεν το περιμέναμε. Επηρεαστήκαμε από το 2ο γκολ διότι άλλαξε και το σκορ. Μετά προσπαθήσαμε αλλά δεν τα καταφέραμε. Έπαιξε μεγάλο ρόλο και τον πιο σημαντικό πως εμείς δεν ήμασταν τόσο αποτελεσματικοί επιθετικά σήμερα ενώ η Άρσεναλ ήταν. Δεν παρατήσαμε το παιχνίδι. Ίσως μετά το 0-3. Το τελικό σκορ βέβαια δείχνει και την μεγάλη ποιότητα της Άρσεναλ.\nΤους Μαζουάκου και Σεμπά και το εάν περίμενε ανάλογη κινητικότητα από εκείνους και στο β' μέρος:\nΣυμφωνώ πως στο α' μέρος ξεκινήσαμε δυναμικά και με ένταση και από αριστερά και δεξιά είχαμε αποτελεσματικότητα στην δημιουργία ευκαιριών. Στο β' μέρος επηρεαστήκαμε από το 2ο γκολ και έτσι όπως ήρθε. Δεν το περιμέναμε. Μετά έπεσε η απόδοση και αυτή η εικόνα διότι επηρεαστήκαμε από το 2ο γκολ.\nΤο τρίτο γκολ που... πλήγωσε την ομάδα και το χρονικό σημείο των αλλαγών:\nΕίναι αλήθεια πως μετά το 0-2 είχαμε σκοπό να σκοράρουμε και να πάρουμε και ρίσκο. Είχαμε και την ευκαιρία με τον Σιόβα. Μετά δεν το κάναμε γιατί το 3ο γκολ 'σκότωσε' τις ελπίδες και τα όνειρά μας. Αφού όμως δεν σκοράραμε και μπήκε και το 3ο γκολ εκεί τελείωσαν τα πράγματα για εμάς.\nΨεύτικες διαρροές για δήθεν αποχωρήσεις υποψηφίων στην Νέα Δημοκρατία\nΠερίεργες ψεύτικες φήμες κυκλοφόρησαν το απόγευμα της Τετάρτης, ότι θα αποχωρήσει κάποιος εκ των υποψηφίων.\nΑυτά χαρακτηρίστηκαν από όσους γνωρίζουν το παιχνίδι της διαδοχής ως βρώμικα παιχνίδια κύκλων που προσπαθούν να αποπροσανατολίσουν ψηφοφόρους.\nΜετά τις ψεύτικες διαρροές απάντησε αμέσως ο Βαγγέλης Μεϊμαράκης μέσο των συνεργατών του οι οποίοι τηλεφωνούσαν σε χιλιάδες ψηφοφόρους δίνοντας ραντεβού για τις 20 Δεκεμβρίου.\nΑντίδραση είχαμε και από τον Άδωνι Γεωργιάδη ο οποίος απάντησε στο Twitter : «Την μία με ψεύτικες δημοσκοπήσεις, την άλλη με προβοκάτσιες περί αποχωρήσεως. Εντάξει παιδιά φοβάστε το καταλάβαμε, καλά κάνετε… στις 20!».\nΠέμπτη, Δεκεμβρίου 10, 2015 ΠΟΛΙΤΙΚΗ No comments\nΣε δύο αποκαλύψεις προέβη ο Πρόεδρος της Βουλής Νίκος Βούτσης, που αφορούν τα οικονομικά των κομμάτων και ιδιαίτερα αυτών που αντιμετωπίζουν τα μεγαλύτερα οικονομικά προβλήματα.\nΑπευθυνόμενος προς τον Κυριάκο Μητσοτάκη, ο οποίος ήταν επίσης μεταξύ των παρουσιαστών του βιβλίου, είπε ότι συμφωνεί μαζί του στο ότι έχει περιοριστεί η δυνατότητα διαμόρφωσης πελατειακών σχέσεων από τους βουλευτές, (κάνοντας αναφορά στις μεταθέσεις στον στρατό και στους διορισμούς στον δημόσιο τομέα), αλλά επικαλέστηκε τις σχέσεις κράτους και μέσων ενημέρωσης τα τελευταία 15 χρόνια, τις οποίες χαρακτήρισε «ρεζιλίκι για το πολιτικό σύστημα». Οι σχέσεις αυτές έχουν επιβιώσει και έχουν οδηγήσει τους πολιτικούς σε ομηρία, διαπίστωσε ο κ. Βούτσης Κλείνοντας, ο πρόεδρος της Βουλής είπε ότι ως προς το εκλογικό σύστημα οι θέσεις του προσεγγίζουν αυτές του καθ. Η. Νικολακόπουλου, ο οποίος ήταν επίσης μεταξύ των παρουσιαστών και υποστηρίζει την καθιέρωση της απλής αναλογικής, «σπάσιμο» των μεγαλύτερων περιφερειών, μείωση του μπόνους και παράλληλη εκλογή με σταυρό και λίστα. Χαρακτήρισε το βιβλίο του Γ. Νικητιάδη εξαιρετικά χρήσιμο στον διάλογο που ήδη διεξάγεται για την αλλαγή του εκλογικού νόμου, και εκτίμησε πως θα γονιμοποιήσει τη συζήτηση για την αναθεώρηση του Συντάγματος στην επόμενη Βουλή.\nΠερισσότεροι από 2.000 πρόσφυγες στην Αθήνα από την Ειδομένη\nΠερίπου 2.300 πρόσφυγες από το Πακιστάν, τη Σομαλία, το Μαρόκο, την Αλγερία και το Μπανγκλαντές έφτασαν σταδιακά από την Ειδομένη στην Αθήνα με 46 λεωφορεία, για να φιλοξενηθούν σε δομές ανοιχτής φιλοξενίας, και συγκεκριμένα στις εγκαταστάσεις του Ελληνικού και του Tae kwon Do Παλαιού Φαλήρου.\nΟι πρόσφυγες ήλθαν στην Αθήνα μετά την αστυνομική επιχείρηση απομάκρυνσής τους από τις σιδηροδρομικές γραμμές στην Ειδομένη, που ξεκίνησε το πρωί της Τετάρτης και διήρκεσε 10 ώρες.


Το Vallarta 399 Ph 5 φιλοξενεί επισκέπτες στην πόλη Puerto Vallarta.\nΤο διαμέρισμα βρίσκεται δίπλα σε σταθμό των πλοίων και απέχει περίπου 6 χλμ από Cruise Ship Pier. Το Joe Jack's Fish Shack, το οποίο απέχει 150 μέτρα, προσφέρει μεξικάνικη κουζίνα.\nΤο διαμέρισμα προσφέρει δωμάτια με ρύθμιση κλιματισμού, καλωδιακή τηλεόραση, συνδρομητική τηλεόραση, προσωπική θυρίδα ασφαλείας και χώρο τραπεζαρίας. Το διαμέρισμα προσφέρει 2 υπνοδωμάτια. Ανάμεσα στις ανέσεις θα βρείτε μπουρνούζια, μεγάλες πετσέτες μπάνιου και στεγνωτήρα που παρέχονται στο μαρμάρινο μπάνιο.\nVallarta 399 Ph 5 Apartment, Μεξικό\nSen, Ανόι Oyo Bani Park Shri Ram Marg, Τζαϊπούρ Krishna, Νέο Δελχί The Reeds Boutique, Κουάλα Λουμπούρ Surfside 1402, Destin Baan Boo Loo, Τσιάνγκ Μάι Corus, Κουάλα Λουμπούρ Gala, Ταϊπέι Hard Rock, Pattaya Hug, Τσιάνγκ Μάι Nida Cempaka Senen Market, Τζακάρτα Mo2 Westown Lagoon, Coron Kelly's Residency, Patong Candlewood - Towne Square, Μπόιζ Budgetel, Μαίηκον Island Magic, Πορτ Βίλα And, Fayetteville M City Residence, Κουάλα Λουμπούρ Orange Tree - 4 Bedroom Private Pool, Clermont Ladera, Σουφριέρ Quality, Μαίηκον Tokatoka, Νάντι Blue Skies, Νησίδα Γκρος Oriental Central, Ανόι Golden Bay, Τζακάρτα


Δίκη για την επίθεση με το βιτριόλι – Όλα όσα έγιναν πίσω από τις κλειστές πόρτες του δικαστηρίου: Οι συγκλονιστικοί διάλογοι, το επεισόδιο και οι αποκαλύψεις για τον 40χρονο, με τον οποίο είχε εμμονή η Έφη! - Hub News\nΑρχική ΕΛΛΑΔΑ Δίκη για την επίθεση με το βιτριόλι – Όλα όσα έγιναν πίσω...\nΔίκη για την επίθεση με το βιτριόλι – Όλα όσα έγιναν πίσω από τις κλειστές πόρτες του δικαστηρίου: Οι συγκλονιστικοί διάλογοι, το επεισόδιο και οι αποκαλύψεις για τον 40χρονο, με τον οποίο είχε εμμονή η Έφη!\nΕισαγγελέας: Διασταυρώθηκαν τα βήματά σας;\nΠροηγούμενο άρθροΘρίλερ στον Πόρο: Βυθίστηκε ιστιοφόρο με εννέα επιβαίνοντες!\nΕπόμενο άρθροΒίντεο σοκ: Δύο νεκροί σε επιχείρηση της Αστυνομίας κατά «τρομοκράτη»! Προσοχή σκληρές εικόνες!


Να συγκρουστούμε; Ναι, αλλά σε ποια βάση; | Η Εφημερίδα των Συντακτών\nΓια τη σχεδόν εμφυλιοπολεμική ατμόσφαιρα που επικρατεί στη δημόσια σφαίρα σήμερα και την εργαλειοποίηση του ελληνικού #MeToo, η τελευταία που δικαιούται να διαμαρτυρηθεί είναι η Ν.Δ. Διότι η εργαλειοποίηση της τραγωδίας στο Μάτι ξεπέρασε τα όρια πολιτικής αντιπαράθεσης. Η θανατολογία έγινε η βασική στρατηγική κατάκτησης της εξουσίας. Ηταν οι πρώτοι διδάξαντες.\nΕγραφα και τότε πως αν θες να μην καταλάβεις τίποτε από φαινόμενα όπως το Μάτι και η Μάνδρα, όπου η κλιματική κρίση κουμπώνει με τον τρόπο που χτίσαμε τις πόλεις μας και την υποβαθμισμένη πολιτική προστασία, ρίξ’ την στον μύλο του κομματικού ανταγωνισμού («Εφ.Συν.» 30/7/18) Είναι βέβαιο ότι τα πληκτρολόγια θα πάρουν φωτιά, είναι βέβαιη η εκτόξευση της τηλεθέασης, αλλά η επόμενη καταστροφή σε περιμένει στη γωνία γιατί δεν θα έχεις μάθει τίποτε και δεν θα έχεις διορθώσει τίποτε. Οπως κι έγινε και θα ξαναγίνει.\nΕίναι παρόμοια η υπόθεση Λιγνάδη που συγκλονίζει την ελληνική κοινωνία σήμερα; Δυστυχώς ναι. Δεν έχει να κάνει με φυσικά φαινόμενα, αλλά με κοινωνικά, με τον πολιτισμό. Και υπάρχουν τρία φαινόμενα που συναντιούνται εδώ.\nΤο πρώτο είναι η σεξουαλική εκμετάλλευση γυναικών και ανηλίκων. Το ένοχο μυστικό των κοινωνιών, και της ελληνικής επίσης, καλά κρυμμένο πίσω από την υποκρισία, την ανδρική αλληλεγγύη της ενοχής, τις αδιαφανείς σχέσεις εξουσίας και τις αδιάλλακτες ιδεολογικές σκοπιμότητες.\nΤο δεύτερο αφορά τον πελατειακό τρόπο που διορίζονται οι διοικήσεις και οι ηγεσίες σε πολιτισμικούς οργανισμούς και μάλιστα σε κεντρικούς θεσμούς όπως το Εθνικό Θέατρο. Αν το θέατρο είναι η ψυχανάλυση της δημοκρατίας και εξ αυτού θέατρο και δημοκρατία εμφανίστηκαν μαζί στην Αρχαιότητα, αν στο θέατρο μπορούν με αποστασιοποίηση να συζητηθούν τα προβλήματα της δημοκρατίας και της κοινωνίας, η κυβέρνηση κατόρθωσε να ξαπλώσει το θέατρο με βαριές ψυχικές κακώσεις στο ντιβάνι. Η προηγούμενη ΥΠΠΟ Μυρσίνη Ζορμπά είχε καθιερώσει το αυτονόητο: να προκηρύσσονται ανοιχτά και με διαφάνεια οι διευθυντικές θέσεις στους πολιτισμικούς οργανισμούς. Η Λίνα Μενδώνη κατάργησε τις προκηρύξεις «για λόγους δημοσίου συμφέροντος». Ποιοι είναι αυτοί;\nΕδώ ερχόμαστε στο τρίτο φαινόμενο. Τις ιδεολογικές εμμονές. Γιατί η επιλογή του Λιγνάδη από την κυβέρνηση, με τα ένοχα μυστικά της και το ρίσκο που συνεπαγόταν; Γιατί ήρθαν στη διακυβέρνηση του πολιτισμού με δύο εμμονές: ο πολιτισμός είναι οικονομικό εργαλείο και γιατί ο πολιτισμός είναι κατ’ εξοχήν πεδίο για να πολεμήσουν τη λεγόμενη αριστερή ηγεμονία, για να «απελευθερωθούν από τη Μεταπολίτευση» κατά Χρυσοχοΐδη. Κι εδώ ο εκλεκτός ήταν ένα μείγμα εθνικισμού και ακραίου κέντρου. Η εκλεκτική συγγένεια των εμμονών προβάλλει τις επιθυμητές, αποσιωπά τις ανεπιθύμητες.\nΑν δεν συζητήσουμε για αυτά, αν δούμε την υπόθεση του Λιγνάδη μόνο ως ευκαιρία για να τσαλακωθεί ο πρωθυπουργός, όπως αυτός το έκανε στο Μάτι, φοβάμαι ότι στην πραγματικότητα από-πολιτικοποιούμε την υπόθεση αυτή.\nΓιατί η υπόθεση αυτή φέρνει στο τραπέζι τρία μεγάλα ζητήματα.\nΠρώτο: Το #MeToo ανήκει στα μεγάλα κινήματα εκδημοκρατισμού των κοινωνιών. Οπως και το #black_lives_matter. Αφορούν τον εκδημοκρατισμό ως προς τη φυλή και το φύλο και διαπερνούν τις κοινωνίες σε όλα τα επίπεδα: εξουσίας, πολιτικής, κουλτούρας εκπαίδευσης κ.λπ. Και τα δυο είναι αντίρροπα σε τάσεις περιορισμού της δημοκρατίας που τη βλέπουμε να εξελίσσεται στην Ελλάδα, όπως και σε άλλες χώρες του κόσμου. Γιατί στον βαθμό που οι ανισότητες μεγεθύνονται, ο περιορισμός της δημοκρατίας γίνεται κεντρική στρατηγική στις ελίτ. Και την κυβέρνηση. Είναι καθαρή και ατόφια υποκρισία να υποστηρίζεις και το #MeToo, ταυτόχρονα με την Αστυνομία στα Πανεπιστήμια και τον περιορισμό των διαδηλώσεων.\nΔεύτερο, το ζήτημα των πολιτισμικών θεσμών, οι οποίοι είναι κεντρικοί και ζωτικοί για την πορεία της κοινωνίας. Πώς επιλέγεται η ηγεσία τους, η διεύθυνσή τους, οι προσανατολισμοί τους; Με πελατειακά κριτήρια και ιδεολογικές εμμονές ή ανοιχτά, με αξιοκρατία, διαφάνεια και συζήτηση μέσα στην κοινωνία. Ποιος είναι ο ρόλος του εθνικού θεάτρου σήμερα; Δεν θα ακουστεί κάτι επ’ αυτού;\nΤο τρίτο ζήτημα αφορά τις ιδεολογικές εμμονές. Το στραπάτσο Λιγνάδη είναι στραπάτσο των ιδεολογικών εμμονών της Ν.Δ., αυτής της συμμαχίας απαρχαιωμένου εθνικισμού και ακραίου κέντρου. Οταν ο Σάμιουελ Τζόνσον έγραψε το 1774 ότι «Ο πατριωτισμός είναι το τελευταίο καταφύγιο κάθε παλιανθρώπου» δεν εννοούσε την αγάπη προς την πατρίδα, αλλά την πλειοδοσία και τον φανατισμό σε κάθε ιδέα. Γιατί είναι η ιδεολογική εμμονή που σε οδηγεί να κλείνεις τα μάτια μπροστά στους παλιανθρώπους. Αλλά, προσοχή, οι ιδεολογικές εμμονές δεν είναι μονοπώλιο της Δεξιάς.\nΕν κατακλείδι, όχι στη στενή ματιά της σκανδαλοθηρίας, ναι στην ευρεία οπτική που φέρνει τα μεγάλα ζητήματα στο επίκεντρο. Η πολιτική αντιπαράθεση πρέπει να αφορά το μέλλον. Διαφορετικά οι πολίτες θα κουράζονται και αλλάζουν κανάλι.


Εκλεισε το «παράθυρο» Βορίδη | Η Εφημερίδα των Συντακτών\nΑπορρίφθηκε από την Ολομέλεια της Βουλής το νομοσχέδιο για την άρση των περιορισμών στην ψήφο των αποδήμων ● Υπερψηφίστηκε μόνο από 190 βουλευτές από Ν.Δ., ΚΙΝ.ΑΛΛ. και Ελληνική Λύση. Αντίθετοι ΣΥΡΙΖΑ, ΚΚΕ, ΜέΡΑ25.\nΣτο κενό έπεσε η προσπάθεια της Ν.Δ. να επαναφέρει από το «παράθυρο» το ζήτημα της ψήφου των αποδήμων, καθώς ο νομοθετικός αιφνιδιασμός Βορίδη απορρίφθηκε χθες από την Ολομέλεια της Βουλής μη συγκεντρώνοντας τις συνταγματικά απαραίτητες 200 ψήφους.\nΤο νομοσχέδιο που προέβλεπε την άρση των περιορισμών για την άσκηση του εκλογικού δικαιώματος των Ελλήνων του εξωτερικού (φορολογική δήλωση και διετή παραμονή την τελευταία 35ετία) υπερψηφίστηκε με 190 ψήφους από Ν.Δ., ΚΙΝ.ΑΛΛ. και Ελληνική Λύση. Τα τρία κόμματα της Αριστεράς ήταν αντίθετα. ΚΚΕ και ΜέΡΑ25 καταψήφισαν (23 όχι), ενώ ο ΣΥΡΙΖΑ απείχε, όπως κάνει σε όλες τις ονομαστικές ψηφοφορίες διαμαρτυρόμενος για τον τρόπο που διεξάγονται.\nΧωρίς τη σύμπραξη του ΣΥΡΙΖΑ ή έστω του ΚΚΕ το νομοσχέδιο ήταν αδύνατον να υπερψηφιστεί. Η αξιωματική αντιπολίτευση είχε ξεκαθαρίσει ότι επιμένει στη δική της πρόταση για τέσσερις χωριστές εκλογικές περιφέρειες αποδήμων, με κοινό ψηφοδέλτιο και χωρίς να προσμετράται η ψήφος τους στο συνολικό αποτέλεσμα, ενώ ο Περισσός επέμεινε στην ύπαρξη οικονομικών κριτηρίων που να αποδεικνύουν σχέση με τη χώρα.\nΑίσθηση πάντως προκάλεσε το γεγονός ότι ο νόμος Θεοδωρικάκου, που υπερψηφίστηκε το 2019 από όλα τα κόμματα (πλην ΜέΡΑ25), ουσιαστικά δεν φαίνεται να κινεί το ενδιαφέρον των αποδήμων. Οπως ανέφερε χθες στη Βουλή ο υπουργός Εσωτερικών, Μάκης Βορίδης, στη σχετική ηλεκτρονική πλατφόρμα που λειτουργεί πιλοτικά έχουν γίνει μόλις 336 αιτήσεις, εκ των οποίων εγκρίθηκαν οι 212 και απορρίφθηκαν 104.\nΜε μόνιμα στραμμένα τα πυρά του κατά του ΣΥΡΙΖΑ, ο κ. Βορίδης χαρακτήρισε «θλιβερό το να εμποδίζει η Αριστερά για ακόμη μία φορά την ψήφο των αποδήμων Ελλήνων» και σημείωσε ότι η αξιωματική αντιπολίτευση θέλει να αποφύγει την προσμέτρηση της ψήφου τους στο εκλογικό αποτέλεσμα. Επισήμανε ότι θα δεχόταν τις τέσσερις εκλογικές περιφέρειες που προτείνει ο ΣΥΡΙΖΑ, αν η Κουμουνδούρου αποδεχόταν την ισοτιμία της ψήφου και την κανονική προσμέτρησή της στην επικράτεια, ενώ το κοινό ψηφοδέλτιο το χαρακτήρισε ως «θεμέλιο λίθο ολοκληρωτικών καθεστώτων».\nΑπό την πλευρά του ΣΥΡΙΖΑ ο Γιώργος Κατρούγκαλος κατηγόρησε τον υπουργό για «γυροβολιά εντυπώσεων», ενώ ο Γιάννης Ραγκούσης απάντησε στις αιτιάσεις της κυβέρνησης. Στο επιχείρημα ότι το νομοσχέδιο αφορά μόνο τους εγγεγραμμένους στους εκλογικούς καταλόγους, ο κοινοβουλευτικός εκπρόσωπος του ΣΥΡΙΖΑ σημείωσε ότι «με το δίκαιο του αίματος η δυνητική δυνατότητα εγγραφής στους εκλογικούς καταλόγους αφορά απροσδιόριστο αριθμό εξ αίματος Ελλήνων και Ελληνίδων τρίτης, τέταρτης, πέμπτης γενιάς που ζουν σε πολλά μήκη και πλάτη της υδρογείου και οι οποίοι δεν έχουν καμία απολύτως σχέση με την Ελλάδα». Υπενθύμισε ακόμη ότι ο νόμος του 2019 που ψήφισε και ο ΣΥΡΙΖΑ προβλέπει τη διευκόλυνση συμμετοχής εκατοντάδων χιλιάδων Ελλήνων του εξωτερικού, των οποίων η ψήφος προσμετράται στο συνολικό αποτέλεσμα.\nΑπό την πλευρά του ο Γιάνης Βαρουφάκης (ΜέΡΑ25) ζήτησε για τους απόδημους «πλήρες και ισότιμο με τους εν Ελλάδι Ελληνες δικαίωμα στο εκλέγειν και στο εκλέγεσθαι» και κάλεσε τα άλλα κόμματα να σταματήσουν τα παιχνίδια. Ο γραμματέας του ΜέΡΑ25 δήλωσε δικαιωμένος από την αρνητική στάση του στον νόμο του 2019 και κατηγόρησε την κυβέρνηση ότι ο πραγματικός στόχος της είναι να παίξει με τον ΣΥΡΙΖΑ «ένα blame game στην πλάτη των ξενιτεμένων μας και με θύμα την έννοια της ισονομίας».\nΓια τον λόγο αυτό πρότεινε «ισότιμη ψήφο σε όλες και όλους, εκλογικές Περιφέρειες Απόδημου Ελληνισμού, με αριθμό βουλευτών αντίστοιχο των εγγεγραμμένων και πολιτικό κόστος - χωρίς παιχνίδια με το ψηφοδέλτιο Επικρατείας». Παράλληλα απέρριψε την επιστολική ψήφο που προτείνει το ΚΙΝ.ΑΛΛ., «γιατί δεν θέλουμε βία και νοθεία στις εκλογές».\nΟ Κυριάκος Βελόπουλος επέκρινε Ν.Δ. και ΣΥΡΙΖΑ για εργαλειοποίηση των αποδήμων. «Γιατί αν στόχος δικός σας είναι να ψηφίσουν οι Ελληνες, στόχος δικός μας είναι οι Ελληνες που έφυγαν μετανάστες να επιστρέψουν στη χώρα. Αυτά τα 600.000 Ελληνόπουλα, δηλαδή ο ανθός της επόμενης Ελλάδας» τόνισε ο πρόεδρος της Ελληνικής Λύσης.


Εύχαντρο κομπολόι από ημιπολύτιμο λίθο Μάτι Τίγρη με 25+2 χάντρες και ασημένια εξαρτήματα. Ο θυρεός του είναι διακοσμημένος με ένα αηδόνι.\n- με χάντρες με διάμετρο 10 χιλιοστά, μήκος περίπου 30 εκατοστά και βάρος περίπου 48 γραμμάρια.\n- με χάντρες με διάμετρο 12 χιλιοστά, μήκος περίπου 32 εκατοστά και βάρος περίπου 77 γραμμάρια.\nΤο Αηδόνι είναι το σύμβολο της ψυχικής ελευθερίας, της ελπίδας και της αισιοδοξίας.\nΤο Μάτι Τίγρη σύμφωνα με την παράδοση, ελκύει την επιτυχία και τα πλούτη και εξασφαλίζει οικονομική σταθερότητα και αφθονία. Επιφέρει ισορροπία, δίνει κουράγιο, θέληση, αυτοπεποίθηση, ισχυρή θέληση και αισιοδοξία. Φέρνει ενόραση και οξυδέρκεια, γειώνει τις ενέργειες, προσφέρει προστασία από την αρνητική ενέργεια και το κακό μάτι. Θεωρείται πολύ χρήσιμος λίθος στη διαδικασία λήψης αποφάσεων καθώς αυξάνει την αντιληπτική ικανότητα και τη νοητική διαύγεια. Ταιριάζει στους Κριό, Ταύρο, Δίδυμους, Λέων, Ζυγό, Σκορπιό, Τοξότη, Αιγόκερω.\n46,00 € 54,00 € -8,00 €\n735,00 € 980,00 € -245,00 €\nΕύχαντρο κομπολόι από κεχριμπάρι αντικέ, κλασικό δέσιμο, 816\n2.015,00 € 2.370,00 € -355,00 €\nΕύχαντρο κομπολόι από κεχριμπάρι αντικέ με 21+1 χάντρες με διαστάσεις περίπου 13x17 χιλ. Τα εξαρτήματα είναι από ασήμι 925 και η φούντα από μετάξι. Το συνολικό μήκος του εύχαντρου είναι 43 εκ.και το βάρος του 64 γρ....\nΧΑσημένιο δαχτυλίδι, με σχέδιο εμπνευσμένο από την ελληνική λαϊκή παράδοση. Ο λίθος είναι καρνεόλη και έρχεται σε επαφή με το δάχτυλο ώστε να μεταφέρεται η θετική ενέργεια του λίθου άμεσα στο σώμα. Το πάνω μέρος...\nΜπεγλέρι από κεχριμπάρι Βαλτικής, κωδ.105\n330,00 € 390,00 € -60,00 €\nΜπεγλέρι με 9 χάντρες από κεχριμπάρι Βαλτικής και ασημένια εξαρτήματα. Το μπεγλέρι αποτελείται από: 3 χάντρες κεχριμπάρι σε χρώμα σαμπανιζέ, 4 χάντρες κεχριμπάρι βασιλικό, και 2 χάντρες κεχριμπάρι σε χρώμα κονιάκ. Οι...\nΕύχαντρο - κομπολόι από Μάτι Τίγρη και ασημένια...


Μεταφυσική.Μυστικά και Μυστήρια.Ή απλά ό,τι δεν καταλαβαίνουμε και δεν γνωρίζουμε...: Σημεία του Ουρανού στις Ημέρες μας (Μερος Β΄)\nΣημεία του Ουρανού στις Ημέρες μας (Μερος Β΄)\n4ον ΣΗΜΕΙΟ ΤΟΥ ΟΥΡΑΝΟΥ\nΠροείδε ο Γέροντας…..το πρόβλημά μας και εκπληρώθηκαν κατά γράμμα όσα μας είπε.\nΕίμαστε ο Γ. και η Θ. Τ. Παντρεμένοι από τον Αύγουστο του 2007, λαχταρούσαμε να χαρίσει και σε εμάς ο Θεός το πρώτο μας παιδί. Ωστόσο οι μήνες και τα χρόνια περνούσαν και το πολυπόθητο δεν ερχόταν. Λόγω ιατρικού ιστορικού θεωρούσαμε ότι το πρόβλημα ήταν στη γυναίκα μου Θ., χωρίς ωστόσο τούτο να δημιουργεί το οποιοδήποτε πρόβλημα στις μεταξύ μας σχέσεις.\nΜιας και από το 2006 ο τόπος μόνιμης διαμονής μας ήταν και είναι η Κύπρος, η επαφή μας με τον Γέροντα (πρώην πνευματικός μας κατά τα χρόνια διαμονής μας στην Ελλάδα) ήταν σπάνια. Ωστόσο, οι τρεις μοναδικές επαφές που είχαμε μαζί του, η καθεμία ήταν καθοριστική.\nΤον Νοέμβριο του 2009 σε επίσκεψή μας στο Μοναστήρι, από την πρώτη στιγμή που μας είδε, μας είπε: «Τώρα εσείς νομίζετε ότι το πρόβλημα της ατεκνίας είναι στη γυναίκα Θ., αλλά κάνετε λάθος ….το πρόβλημα είναι στον Γ.». Πράγματι επιστρέφοντας στην Κύπρο κάναμε και οι δύο μια σειρά εξετάσεων, που εν τέλει έδειξαν πως το πρόβλημα ήταν πραγματικά στον Γ. Ο Γέροντας δεν είχε κάνει λάθος. Ύστερα από χειρουργική επέμβαση, οι γιατροί μας τόνισαν πως δεν θα έπρεπε να περιμένουμε θεαματικά αποτελέσματα και πως ήταν απαραίτητη η φαρμακευτική υποβοήθεια. Ωστόσο για λόγους πνευματικούς την αρνηθήκαμε.\nΣτην δεύτερή μας συνάντηση με τον Γέροντα στις 28 Δεκεμβρίου του 2010 μας πρότεινε να μας σταυρώσει. Εν συνεχεία μας ρώτησε πότε θα φεύγαμε για Κύπρο και στο άκουσμα πως η επιστροφή μας είχε προγραμματιστεί για μετά από πέντε μέρες, μας εξέφρασε την επιθυμία ώστε κάποια από τις επόμενες μέρες να τον ξαναεπισκεφθούμε για να προσευχηθεί και να μας σταυρώσει πάλι.\nΠράγματι στις 31 Ιανουαρίου του 2011 βρεθήκαμε και πάλι στο Μοναστήρι όπου ο Γέροντας μας σταύρωσε και προσευχήθηκε, εκ νέου. Μόνο που τούτη τη φορά όταν τελείωσε μας είπε: «θα πάτε καλά. Σε δύο μήνες θα ακούσουμε ευχάριστα».\nΣτις 13 Μαρτίου του 2011, Κυριακή της Ορθοδοξίας, ΑΚΟΥΣΑΜΕ ΟΝΤΩΣ ΤΑ ΕΥΧΑΡΙΣΤΑ. Μετά από 3,5 χρόνια γάμου, η σύζυγος μου ήταν έγκυος, περιμέναμε πια το πρώτο μας παιδί, με τις προσευχές του Γέροντα και χωρίς την βοήθεια των γιατρών.\nΑς είναι ευλογημένο το Όνομά Του.\nΓ. Τ. και Θ.\n5ον ΣΗΜΕΙΟ ΤΟΥ ΟΥΡΑΝΟΥ\nΘα γλύτωνα την μαστεκτομή εάν είχα ακούσει τον Γέροντα……\nΤον περασμένο Μάρτιο του 2011, λόγω μιας ενόχλησης στο στήθος και με αφορμή την ψηλάφιση ενός σκληρού ογκιδίου όσο ένα βερύκοκο, στην περιοχή, υπεβλήθην σε μαστογραφία. Η διάγνωση επιβεβαίωσε τις ανησυχίες μου. Ήταν καρκίνος του μαστού και το αστεροειδές του σχήμα ήταν ανησυχητικό. Το γεγονός αυτό λύπησε και αναστάτωσε εμένα και την οικογένειά μου. Ξέραμε ότι ακολουθούσαν μια σειρά επώδυνων εξετάσεων και πάνω απ᾽ όλα μια σοβαρότατη επέμβαση εσπευσμένα με την επακόλουθη θεραπεία.\nΩστόσο δεν έχασα την ελπίδα μου στο Θεό και αποφάσισα να επισκεφθώ το Μοναστήρι που ζει ο γέροντας…. προκειμένου να λάβω την ευχή και την ευλογία του. Πράγματι, συζήτησα μαζί του, και με τους παρευρισκομένους μοναχούς, και με συμβούλεψαν να έχω την πίστη μου στο Θεό και να δεχτώ με χαρά όποιο και αν είναι το θέλημά Του. Ακολούθησα το Γέροντα ύστερα στο Ναό, όπου με ο γέροντας προσευχήθηκε και με σταύρωσε. Με παρότρυνε μάλιστα να μην προβώ σε επέμβαση για τους τρεις επόμενους μήνες, και αφού κάνω πάλι ξανά τις εξετάσεις μου, μετά από ένα μήνα να επισκεφθώ τη Μονή και πάλι. Μου συνέστησε να αλείφω κάθε μέρα το νοσηρό σημείο με το λαδάκι από τα καντήλια και τον αγιασμό που μου έδωσε, παράλληλα με εντατική προσευχή. Έτσι, στο διάστημα αυτό των τριών μηνών ο όγκος είτε ότι θα υποχωρούσε, είτε θα εξασθενούσε μέχρι σημείου ελεγχόμενου και δεν θα ήταν ανάγκη να κάνω την μαστεκτομή. Επίσης μου είπε πιέστηκα να μην ακούσω κανέναν διότι θα μου επιμένουν όλοι να κάνω την επέμβαση.\nΟι υπόλοιπες εξετάσεις που έπρεπε να κάνω βγήκαν πολύ καλές. Πράγματι, ακολούθησα τις οδηγίες του Γέροντα για την καθημερινότητά μου…..\nΩστόσο, οι πιέσεις του γιατρού και της οικογενείας μου με οδήγησαν στο να κάνω τελικά γρήγορα την επέμβαση της μαστεκτομής, χωρίς να περιμένω όπως μου είχε πει ο γέροντας. Την ημέρα του χειρουργείου, ο γιατρός όταν τελείωσε την επέμβαση βγήκε και μας δήλωσε ότι εκείνος ο «σκληρός» καρκινικός ιστός είχε συρρικνωθεί και μίκραινε και είχε μαλακώσει και ήταν σαν τσίχλα, κάτι που υποδήλωνε την ξαφνική υποχωρητική του διάθεση. Επιπλέον, ενώ σχεδόν στις περισσότερες εγχειρίσεις μαστεκτομής επακολουθούν χημειοθεραπείες η θεραπείες με ακτινοβολίες, στην περίπτωσή μου δεν χρειάστηκε παρά μόνο ένα χαπάκι ορμόνης. Τελικά, είχε δίκιο ο Γέροντας σε αυτά που με καθοδήγησε από την αρχή να κάνω. Η διορατικότητά του επαληθεύθηκε και πάλι. Αν περίμενα όσο χρονικό διάστημα μου είχε πει η εγχείρηση δεν θα είχε χρειαστεί καθόλου. Οι εξετάσεις που επανέλαβα έξι μήνες μετά έως και σήμερα είναι άριστες. Δεν έχω τίποτε πλέον.\nΤελικά, όλη αυτή η ιστορία, με έκανε να μη χάνω ποτέ την πίστη μου και την ελπίδα μου στο Θεό και να εμπιστεύομαι το θέλημά Του. Από εδώ και στο εξής θα τον ευγνωμονώ έμπρακτα μέσα από τον εντατικότερο αγώνα μου για το υπόλοιπο της ζωής μου. Έχω πλέον αλλάξει, και μαζί με εμένα και η όλη οικογένειά μου.\nΠαλαιό Φάληρο ΑΘΗΝΩΝ\nΑναρτήθηκε από despoina danou στις 7:30 π.μ.